SMS'e vir 14 Januarie 2019 - Menings - Republikein
Friday, January 17th, 21:23:01
SMS'e vir 14 Januarie 2019
Ag, kom nou Fishrot-6, onwettige aanhouding? Julle 6 weet mos waarom en waaroor. Regte wat geskend word? Watse regte? Julle saak moet van die rol geskrap word om aan te gaan met korrupsie en diefstal? As julle Christene is, is julle ooit? Wat sê God se woord? Al 6 van julle sal voor God rekenskap van julle dade gee.
Sodra die Fishrot-6 borg kry, is hul uit die land uit. Die gesteelde geld is mos ook klaar land uit. Dubai, hier kom ons!
Pannekoek. Ek hou ook van skoon pannekoek. Ek het by die see ook by ’n stalletjie pannekoek gekoop. Ek was baie beïndruk toe ek sien die persoon het handskoene aan wat die pannekoeke rol. Ek koop toe sommer tien. Sy gee toe my hoop kleingeld terug, mooi toegevou in die hand wat die handskoen aan het. Tot my ontsteltenis rol sy toe my pannekoeke uit met die vuil geldhandskoen aan. Wil jy nou meer!
Lloyd se "Sê maar net" is seker met goeie bedoeling geskryf, maar ek reken dit sou beter wees om die sin veral nie in die openbaar nie uit te laat. Geen vrou moet geslaan word, punt. Om dit agter toe deure te doen, maak dit nie beter nie.